**PRACOVNÝ LIST pre birmovancov**

2.17. Šesť hlavných právd

**Doplň chýbajúce slová:**

1. „*Počuj, Izrael, Pán je náš Boh, Pán* ................!“ (Dt 6,4)
2. V Bohu sú ......... Božské osoby: ..........................................................
3. Túto pravdu nám zjavuje ............................. a učiteľský úrad Cirkvi.
4. Boha poznávame najmä cez osobu ........................, Božieho Syna. *„Kto vidí mňa, vidí Otca.“* (Jn 14,9)
5. *”Boží plán spásy sa uskutočnil „raz navždy“* (Hebr 9,26) vykupiteľskou ...................... Božieho Syna Ježiša Krista. (KKC 571)
6. Milosť je priazeň, nezaslúžená pomoc. Je to Boží dar, lebo Božie slovo hovorí, že *„Spasení ste ........................... skrze vieru“* (Ef 2,8)
7. Vlastnými silami sa .............................. spasiť. Potrebujem milosť ............................ a milosť ........................................
8. Boh sa zjavuje vo vzťahoch: *„Veru, hovorím vám: Čokoľvek ste urobili jednému z týchto mojich najmenších bratov, ............. ste urobili.“* (Mt 25,40)

**Zamyslenie:**

Odkiaľ sa vzala myšlienka Najsvätejšej Trojice? Celé dejiny Boh zjavoval ľuďom, že je len jeden. Ježišov príchod nám však zjavil, že On je tiež Boh, rovnako, ako Otec. Biblia hovorí, že aj Duch Svätý je Boh, rovnako ako Otec a Syn. Každý z nich má svoju osobitosť, úlohu. Božie slovo aj Zjavenie jasne rozoznáva Božské osoby. Je to tajomstvo. Prečítajte si časť zo Svätého písma – Jn 15,26-27 kde Ježiš zjavuje seba, svojho Otca aj Ducha Svätého. V Jn17 zjavuje jednotu Otca a Syna. Všímajte si ako Boh žije o vzťahoch. Aké sú úlohy každej z troch Božských osôb?

Napíš ............................................................................................................................................

Boh sám má záujem, aby sme ho poznávali. Skús si predstaviť Najsvätejšiu Trojicu, napr. cez obraz **kresťanskej rodiny**. Je to tiež spoločenstvo osôb v láske. Otec, mama, dieťa. Rodina je jedna, každý z členov má svoju osobitú úlohu. Je zviazaná pevným putom lásky, živená sviatosťami, má účasť na Božom stvorení (plodí nové životy). Zamysli sa a povedz, čo ešte ju robí výnimočnou, aby mohla byť obrazom Najsvätejšej Trojice? Zrejme prídeš na to, že nie je ľahké byť takouto rodinou na Boží obraz. Predsa je niečo, čo jej dáva k tomu silu. Aká je to sila?

Milosť posväcujúca je dar, určený pre našu spásu. Má moc premieňať našu dušu. Robí z nás Božie deti. Získavame ju krstom, dostávame ju cez symbol svetla. Môžeme ju posilňovať a stratiť. Čím? Napíš ...

Milosť pomáhajúca – pomáha nám žiť ako Božie deti. Dáva nám silu konať dobro. Je to milosť, ktorú dostávame pre aktuálnu situáciu a jej zvládnutie. Ako viem, že mám milosť práve pre tú chvíľu, ktorú teraz žijem?

**Aktivita:**

Nebo vlastnými silami nedosiahnem. Môžem však získavať milosť posväcujúcu – Božiu prítomnosť v mojom živote. V najbližšom období pôjdem na sv. spoveď, ktorá vo mne túto milosť obnoví.

Naučím sa šesť hlavných právd.

**Modlitba**

Pane, naučil som sa za posledné obdobie o tebe možno aj viac, ako kedykoľvek pred tým. Viem ale, že vedomosti nestačia na to, aby som získal večný život a mohol žiť všetky tvoje prisľúbenia už v tomto živote. Pane, potrebujem a chcem, aby si vstúpil ako živý Boh do môjho života.

„Vzrastaj vo mne, Ježiš.

V mojom duchu, v mojom srdci, v mojich predstavách, v mojich zmysloch.

Vzrastaj vo mne svojou láskavosťou, svojou čistotou, svojou pokorou, svojou túžbou, svojou láskou.

Vzrastaj vo mne svojou milosťou, svojím svetlom a pokojom.

Vzrastaj vo mne na slávu svojho Otca, na väčšiu česť Boha. Amen.“ (Youcat Modlitby pre mladých)

**Chýbajúce slová:** 1. jediný; 2. tri, Otec, Syn a Duch Svätý; 3. Sväté písmo; 4. Ježiša Krista; 5. smrťou; 6. milosťou; 7. nemôžem, posväcujúcu, pomáhajúcu; 8. mne